Rubberkoeëls vlieg tydens protesoptog by Marikana | SAUK.co.za - Nuus.info
‘n Privaat sekuriteitsmaatskappy moes rubberkoeëls afvuur tydens ‘n optog buite die Glencore myn in Marikana.
Die protes het plaasgevind buite die Wonderkop smeltery wat deel is van die Glencore myn naby Rustenburg.
Inwoners van die Wonderkop gemeenskap eis dat die myn hul in diens moet neem en tydens die optog is sekuriteitspersoneel aangerand en met klippe gegooi. Dreigemente om vragmotors aan die brand te steek het personeel genoop om rubberkoeëls af te vuur.
Agt persone is beseer in die protesoptrede.
« Suid Afrika nie ‘n opsie vir buitelandse beleggers – effekte bereik laagtepunt
Bejaarde Man In Parys Vermoor Terwyl Sy Vrou Hulpeloos Luister… » CityRun vier mylpaal | Netwerk24
CityRun vier mylpaal
Bloemnuus is ’n media-borg van die Naval Hill CityRun.Foto: Lientjie Mentz
CityRun Naval Hill bars uit sy nate. Meer as 1 000 mense het hulle al op CityRun Naval Hill se webblad as gereelde deelnemers geregis­treer. Meer as 350 deelnemers meld elke Saterdagoggend vir die gratis 5 km-wedloop op Naval Hill aan.
Die 20ste byeenkoms van dié gewilde wedloop word Saterdag (07/09) aangebied. Dit gaan ’n besonderse byeenkoms wees waar geregistreerde deelnemers groot pryse kan wen.
Volgens die wedloopdirekteur, Leon Engelbrecht, is een van die pryse ’n paar New Balance-hardloopskoene wat gesamentlik deur Kloppers en New Balance geborg word.
Jan van der Merwe, die voor­sitter van CityRun Naval Hill, sê dat Naval Hill nou opknapping ondergaan.
“Ons het die toiletstelsel opgeknap met die hulp van Deon Bam se maatskappy, DCL Elektries, en die pad is geskraap met die hulp van Razzmatazz.
“CityRun haal nou al die dooie bome by die Nelson Mandela-standbeeld op Naval Hill uit en vervang dit met jong boompies.”
Deelnemers wat aan Saterdag se CityRun-wedloop wil deelneem, moet seker maak dat hulle as CityRunners geregistreer is om in aanmerking te kom vir pryse wat uitgedeel gaan word. Deelnemers kan hulle by https:/cityrunnavalhill.wixsite.com/website registreer.
Die begintyd sal van Saterdag af van 08:00 na 07:00 verander, vanweë die somertyd wat begin.
Van der Merwe versoek dat gereelde deelnemers vir toegangspermitte vir Naval Hill aansoek doen. Deelnemers wat toegangspermitte het, gaan makliker toegang tot Naval Hill verkry. Daar gaan nie van permithouers verwag word om die Naval Hill-besoekersboek te teken nie.
Permitvorms kan Saterdae ná die wedloop gekry word, of stuur ’n e-pos na cityrun.navalhill@­gmail.com, vul dit in en bring dit saam wanneer jy gaan hardloop.